text: Stork i Ribe
  27 april 2010 kl. 07.13
  Er begyndt at bygge videre på den rede, der var gjort klar.
  Inge og Tonni Christensen fra Ribe er meget glade for tiden. Og hvem ville ikke være glad, hvis en stork slog sig ned på ens gård?
   
  Det er netop hvad der er sket på Haderslevvej 109 i Ribe. Storken kom søndag den 25. april om formiddagen og tog straks den storkerede som stod klar i brug.
   
  - Da storken kom, gik den straks i gang med at bygge videre på reden, der står ved engen. Den fløj mos, græs og kviste op i reden. Det var virkelig et overraskende og dejligt syn, siger Inge Christensen til Storkene.dk
   
  Timingen er ikke helt dårlig, siger Jess Frederiksen fra foreningen Storkene.dk
   
  - Storken har nu ca. 3-4 uger i til at finde en mage. Og det kan med lidt god vilje og nås endnu. Storke skal som en tommelfingerregel have dannet par inden den 20. maj for at have succes med at få unger ud af det, fortæller Jess Frederiksen.
  